Diari Oficial de la Generalitat Valenciana


Sumari del DOGV 3742, del 04-05-2000 (2000/3455)

RESOLUCIÓ de 28 d'abril de 2000, del conseller d'Indústria i Comerç i president de l'Institut de la Petita i Mitjana Indústria de la Generalitat Valenciana (IMPIVA), per la qual s'amplia la de 24 de febrer de 2000 sobre convocatòria dels Premis Nova 2000.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3455


Data del document
:   28-04-2000

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * premi cultural
    * distinció honorífica
    * empresa
    * innovació
    * estructura industrial

RESOLUCIÓ de 28 d'abril de 2000, del conseller d'Indústria i Comerç i president de l'Institut de la Petita i Mitjana Indústria de la Generalitat Valenciana (IMPIVA), per la qual s'amplia la de 24 de febrer de 2000 sobre convocatòria dels Premis Nova 2000. [2000/X3455]
  
Amb data 28 de febrer de 2000 es va publicar en el Diari Oficial de la Generalitat Valenciana la Resolució de 24 de febrer del mateix any, del conseller d'Indústria i Comerç i president de l'Institut de la Petita i Mitjana Indústria de la Generalitat Valenciana (IMPIVA), per la qual es dictava nova convocatòria dels Premis Nova 2000.
  
Es considera convenient ampliar determinats aspectes referits a la selecció de les empreses guardonades i introduir les modificacions que resulten necessàries com a conseqüència d'aquesta ampliació, per la qual cosa, de conformitat amb les atribucions que m'atorga l'article 6.2.i) del Decret 29/1994, de 8 de febrer, del Govern Valencià, pel qual s'aprova el Reglament de l'IMPIVA, resolc modificar els apartats Nominació i Proclamació i lliurament dels premis que queden redactats com segueix:
  
Nominació, proclamació i lliurament dels premis
  
El director general de l'IMPIVA nomenarà una comissió tècnica integrada per experts en les matèries que s'han d'avaluar, que podrà estar composta per persones no vinculades a l'organització dels premis.
  
Per cada una de les categories d'Innovació, Qualitat, Internacionalització i Millor Empresa, la comissió tècnica seleccionarà, entre les proposades, un nombre d'empreses no superior a deu, cosa que constituirà el conjunt de projectes finalistes i candidats als premis.
  
El director general de l'IMPIVA designarà un jurat per cada un dels premis integrat per persones competents en la matèria objecte d'aquests.
  
Els dits jurats elegiran tres empreses nominades en cada una de les categories d'Innovació, Qualitat, Internacionalització i Millor Empresa.
  
Cada jurat, el president del qual tindrà vot de qualitat en cas d'empat, emetrà una acta amb la proposta de nominacions per als premis. Aquesta acta serà elevada a un jurat compost pels presidents dels anteriors jurats, el president del Consell de Cambres de Comerç, Indústria i Navegació de la Comunitat Valenciana, el president de CIERVAL, el president de la Caixa d'Estalvis del Mediterrani, el president de BANCAIXA i un notari de l'Il·lustre Col·legi Notarial de València, que actuarà com a secretari. El dit jurat, presidit pel conseller d'Indústria i Comerç i president de l'IMPIVA o persona que aquest designe, es reunirà el dia del lliurament de premis i elegirà les empreses guanyadores. El conseller d'Indústria i Comerç i president de l'IMPIVA dictarà resolució d'adjudicació dels premis.
  
El lliurament de guardons a les empreses guanyadores es realitzarà en un acte públic presidit pel president de la Generalitat Valenciana.